2014-ben hazánkat Kállay-Saunders András képviselte Koppenhágában Running című dalával, mely a döntőben az 5. helyezést érte el, 143 ponttal. A következő évben Csemer Boglárka "Boggie" indult a Bécsben megrendezett versenyen a "Wars for Nothing" című dallal, és 20. lett, 19 ponttal. A 2016-os "A Dal" győztese Freddie lett "Pioneer" című dalával; Stockholmban a 19. helyezést érte el 108 ponttal. 2017-ben Pápai Joci indulhatott a kijevi versenyen "Origo" című dalával; a második elődöntőben a második helyen végzett, majd a döntőben 8. lett 200 ponttal. A 2016-ban bevezetett új szavazási rendszernek köszönhetően ez az eddigi legmagasabb pontszám, amit magyar versenyző el tudott érni.